**Contract de furnizare**

**nr. ......... data ................**

***Preambul***

În temeiul Legii nr. 98/2016 privind achiziţiile publice, conf. art. (7) alin. (5) , s-a încheiat prezentul contract de servicii.

**1.1. Autoritatea contractantă, Universitatea pentru Ştiinţele Vieţii „Ion Ionescu de la Brad”** cu sediul în Iaşi, Aleea M. Sadoveanu nr.3, telefon 0232/407407, fax 0232/260650 cod fiscal 4541840, cont nr. RO62TREZ23F650601200130X deschis la Trezoreria Iaşi, email: achizitii@uaiasi.ro, reprezentată prin prof. univ. dr. Gerard JITĂREANU, având funcţia de Rector, Ec. Gabriela RADU-Contabil Şef, în calitate de **achizitor** şi,

şi,

1.2. **S.C. ......... S.R.L.** cu sediul in................., str............., nr. .............tel, fax:......., cont virament nr. RO.... TREZ.......................... , deschis la Trezoreria Municipiului ......, inmatriculata la Registrul Comertului nr. J............., CUI RO ............ reprezentată prin Administrator .........si avand personalitate juridica in calitate de **furnizor,**

**Clauze obligatorii**

**2. Obiectul principal al contractului**

2.1 - Furnizorul se obligă să furnizeze și să monteze produsele, în perioada convenită în prezentul contract.

2.2 - Achizitorul se obligă să achiziţioneze şi să plătească preţul convenit în prezentul contract.

2.3. – Produsele ce urmează a fi furnizat de către furnizor şi achiziţionat de către achizitor sunt nominalizate şi prezentate detaliat în oferta tehnică şi financiară.

**3. Preţul contractului**

3.1 Preţul contractului **cu TVA este de ........... lei**, **din care ............lei TVA.**

**4. Durata contractului**

4.1 – Prezentul contract începe la data semnării contractului de ambele părți şi încetează să producă efecte la data de .....................

**5. Executarea contractului**

5.1 – Livrarea, montarea și instruirea personalului se va face la sediul autoritaţii contractante în termen de maxim 30 zile de la semnarea contractului de către ambele părţi.

**6. Documentele contractului**

6.1 - Documentele contractului sunt:

a) caietul de sarcini.

b) oferta prestatorului(propunere tehnică și propunere financiară);

d) alte anexe la contract;

 e) Achizitia din SEAP nr. ...................

**7. Obligaţiile principale ale furnizorului**

7.1- Furnizorul se obligă să furnizeze produsul la standardele şi sau performanţele prezentate în oferta sa.

7.2. Furnizorul se obligă să asigure transportul până la beneficiar, instalarea, punerea în funcțiune si instruirea personalului tehnic al beneciarului.

7.3. Remedierea defecţiunilor apărute la produsele livrate se va face prin returnarea la beneficiar sau deplasarea la sediul beneficiarului al unui reprezentant al furnizorului în vederea constatării defecţiunii.

7.4. Furnizorul va asigura gratuit service-ul, piesele de schimb, subansamblele şi accesoriile necesare, pe tot parcursul perioadei de garanţie, astfel încât produsul livrat să funcţioneze la parametrii stabiliţi în cartea tehnică a produselor.

7.5 În perioada de garanţie tehnică prevăzută, furnizorul se obligă să înlocuiască pe cheltuiala sa toate piesele, subansamblele şi accesoriile defecte.

**8. Obligaţiile principale ale achizitorului**

8.1 - Achizitorul se obligă să recepţioneze produsul în termenul convenit.

8.2 – Achizitorul se obligă să plătească preţul produsului către furnizor în termen de 30 de zile de la emiterea facturii fiscale și recepţia produselor.

**9. Sancţiuni pentru neîndeplinirea culpabilă a obligaţiilor**

9.1. - În cazul în care, din vina sa exclusivă, furnizorul nu reuşeşte să îşi îndeplinească obligaţiile asumate, atunci achizitorul are dreptul de a deduce din preţul contractului, ca penalităţi, o sumă echivalentă cu 0,04% / zi de întârziere la livrare.

9.2. - În cazul în care *achizitorul* nu îşi onorează obligaţiile în termen de 28 de zile de la expirarea perioadei convenite, atunci acestuia îi revine obligaţia de a plăti, ca penalităţi, o sumă echivalentă cu 0,04 % / zi de întârziere din plata neefectuată.

9.3 - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

9.4 - Achizitorul îşi rezervă dreptul de a renunţa la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. In acest caz, furnizorul are dreptul de a pretinde numai plata corespunzatoare pentru partea din contract îndeplinită pâna la data denunţării unilaterale a contractului.

**Clauze specifice**

**10. Livrarea şi documentele care însoţesc produsele**

10.1 - Furnizorul are obligaţia de a livra, monta produsele la destinaţia finală indicată de achizitor respectând clauza 5.1, precum și instruirea personalului tehnic al beneficiarului,

10.2 - Furnizorul va transmite achizitorului documentele care însoţesc produsele:

a) factura fiscală;

b) certificatul de garanţie

c) certificat de conformitate;

d) certificat de calitate

e) proces verbal de predare – primire;

10.3 - Certificarea de către achizitor a faptului ca produsele au fost livrate parţial sau total se face după recepţie, prin semnarea de primire de către reprezentantul autorizat al acestuia, pe documentele emise de furnizor pentru livrare.

10.4 - Un produs este considerat livrat când toate activitățile în cadrul contractului au fost realizate și produsul este instalat, funcționează la parametrii agreați și este acceptat de Autoritatea Contractantă.

**11. Recepţie, inspecţii şi teste**

11.1 - Achizitorul sau reprezentantul său are dreptul de a inspecta şi/sau testa produsele pentru a verifica conformitatea lor cu specificaţiile din anexa/anexele la contract.

11.2. - Inspecţiile şi testele din cadrul recepţiei finale (calitative) se vor face la destinaţia finală a produselor, la Universitatea pentru Ştiinţele Vieţii “Ion Ionescu de la Brad” Iaşi, Aleea M. Sadoveanu nr. 3.

11.3 - Dacă produsul inspectat sau testat nu corespunde specificaţiilor, achizitorul are dreptul să îl respingă, iar furnizorul fără a modifica preţul contractului are obligaţia:

a) de a înlocui produsul refuzat; sau

b) de a face toate modificările necesare pentru ca produsul să corespundă specificaţiilor lor tehnice.

11.4 - Dreptul achizitorului de a inspecta, testa şi, dacă este necesar, de a respinge nu va fi limitat sau amânat datorită faptului că produsul a fost inspectat şi testat de furnizor, cu sau fără participarea unui reprezentant al achizitorului, anterior livrării acestora la destinaţia finală.

11.6 - Prevederile clauzelor 12.1-12.3 nu îl vor absolvi pe furnizor de obligaţia asumării garanţiilor sau altor obligaţii prevăzute în contract.

**12. Ambalare şi marcare**

12.1 - (1) Furnizorul are obligaţia de a ambala produsul pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.

(2) În cazul ambalării greutăţilor şi volumelor în cutii, furnizorul va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.

12.2 - Ambalarea, marcarea şi documentaţia din interiorul sau din afara pachetelor vor respecta strict cerinţele ce vor fi special prevăzute în contract, inclusiv cerinţele suplimentare.

12.3 - Toate materialele de ambalare a produselor, precum şi toate materialele necesare protecţiei coletelor (paleţi de lemn, foi de protecţie etc.) rămân în proprietatea achizitorului.

**13. Asigurări**

13.1 - Furnizorul are obligaţia de a asigura complet produsul furnizat prin contract împotriva pierderii sau deteriorării neprevăzute la fabricare, transport, depozitare şi livrare, în funcţie de termenul comercial de livrare CIP.

**14. Servicii**

14.1 - Pe lângă furnizarea efectivă a produsului, furnizorul are obligaţia de a presta şi serviciile accesorii furnizării produsului respectiv instalare, punere în funcţiune si service în perioada de garanţie, fără a modifica preţul contractului.

14.2. - Furnizorul are obligaţia de a presta serviciile, pentru perioada de timp convenită, cu condiţia ca aceste servicii să nu elibereze furnizorul de nicio obligaţie de garanţie asumată prin contract.

**15. Perioada de garanţie acordată produselor**

15.1 - Furnizorul are obligaţia de a garanta că produsele furnizate prin contract sunt noi, nefolosite. De asemenea, furnizorul are obligaţia de a garanta că toate produsele furnizate prin contract nu vor avea niciun defect ca urmare a proiectului, materialelor sau manoperei (cu excepţia cazului când proiectul şi/sau materialul este cerut în mod expres de către achizitor) sau oricărei alte acţiuni sau omisiuni a furnizorului şi că acestea vor funcţiona la parametrii solicitaţi, în condiţii normale de funcţionare.

15.2 - (1) **Perioada de garanţie acordată produsului de către furnizor este de minim 12 luni de la recepția acestora.**

 (2) Perioada de garanţie a produsui începe cu data recepţiei efectuate după livrarea acestora la destinaţia finală.

15.3 - Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

15.4 - La primirea unei astfel de notificări, furnizorul are obligaţia de a remedia defecţiunea în conformitate cu prevederile clauzei 7.3 sau de a înlocui produsul în perioada convenită, fără costuri suplimentare pentru achizitor. Produsele care, în timpul perioadei de garanţie, le înlocuiesc pe cele defecte beneficiază de o nouă perioadă de garanţie care decurge de la data înlocuirii produsului.

15.5 - Dacă furnizorul, după ce a fost înştiinţat, nu reuşeşte să remedieze defectul în perioada convenită, achizitorul are dreptul de a lua măsuri de remediere pe riscul şi pe cheltuiala furnizorului şi fără a adduce niciun prejudiciu oricăror alte drepturi pe care achizitorul le poate avea faţă de furnizor prin contract.

**16. Ajustarea preţului contractului**

16.1 - Pentru produsul livrat şi pentru serviciile prestate, plăţile datorate de achizitor furnizorului sunt cele declarate în oferta financiară a furnizorului și rămân neschimbate pe toata durata de valabilitate a ofertei.

**17. Amendamente**

17.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**18. Subcontractanţi**

18.1 - Furnizorul are obligaţia, în cazul în care părţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

18.2 - (1) Furnizorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

18.3 - (1) Furnizorul este pe deplin răspunzator faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de furnizor de modul în care îşi îndeplineşte partea sa din contract.

(3) Furnizorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

18.4 - Furnizorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului.

**19. Întarzieri în îndeplinirea contractului**

19.1 - Furnizorul are obligaţia de a îndeplini contractul de furnizare în perioada înscrisă in oferta prezentată in SICAP.

19.2 - Dacă pe parcursul îndeplinirii contractului, furnizorul nu respectă conditiile de livrare sau clauza 7.1 are obligaţia de a notifica, în timp util, achizitorului. Orice modificare se face cu acordul părţilor, prin act adiţional.

**20. Cesiunea**

20.1 – Este permisă doar cesiunea creanţelor născute din acest contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

**21. Forţa majoră**

21.1 - Forţa majoră este constatată de o autoritate competentă.

21.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.

21.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

21.5 - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**22. Soluţionarea litigiilor**

22.1 - Achizitorul şi furnizorul vor face toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.

22.2 - Dacă, după 15 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.

**23. Limba care guvernează contractul**

23.1 - Limba care guvernează contractul este limba română.

**24. Comunicări**

24.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

24.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

**25. Legea aplicabilă contractului**

25.1 - Contractul va fi interpretat conform legilor din România.

Părţile au înţeles să încheie azi \_\_\_\_\_\_\_\_\_\_\_\_\_\_ prezentul contract în două exemplare, câte unul pentru fiecare parte.

 Achizitor, Furnizor,

**Universitatea pentru Ştiinţele Vieţii ........................**

 **„Ion Ionescu de la Brad” din Iaşi**

 **Rector,**  **Administrator,**

 Prof. univ. dr. Gerard JITĂREANU

**Prorector Dezvoltare Instituțională,**

Prof. univ. dr. Eugen ULEA

**Director General Administrativ,**

Prof.univ.dr. Paul Coneliu BOIȘTEANU

**Contabil Șef,**

Ec. Gabriela RADU

**Șef Serviciul Achiziții Publice,**

Dr. ing. Cătălina BUTA

**Șef Serviciu de informatică și comunicații,**

Ing. Constantin CROITORU

**Control financiar,**

Ec. Daniela BURLACU

**Societatea civilă profesională,**

Av. N. MOȘNEGUȚU – Av. O. CHIRIȚA

 Av. Ioana ATASIEI